Liis Aarne

Liis Aarne (sündinud 9. juunil 1954 Tallinnas Nõmmel) on mööblikunstnik ja disainer. Ta õppis Tallinna 27. 8-klassilises ja 39. Keskkoolis ning kunstikallakuga Tallinna 24. Keskkoolis. Aastatel 1972–1977 õppis ta Eesti Riiklikus Kunstiinstituudis tööstuskunsti erialal. Pärast kõrgkooli lõpetamist asus ta tööle ETKVL Tootmiskoondisesse Kooperaator. Sattumine peamiselt mööblit tootvasse ettevõttesse sai määravaks tema kujunemisel just mööblikunstnikuks. Töötas mööbli- ja ruumikujundajana järgmistes ettevõtetes: 1977–1981 ETKVL TK Kooperaator, kunstnik 1981–1985 ETKVL KTB, kunstnik-konstruktor 1986–1989 Ars, kunstnik-sadulsepp 1989–1992 Ars-Interjöör, peakunstnik 1994–1999 AS Aquarius Prosperitas, disainer Aastail 1983–2002 tegi ta tihedat koostööd sadulsepp Arvo Kalvikuga. Valmis rida pehme mööbli suurvorme: unikaalseid diivaneid. Neisse aastaisse jäi ka aktiivsem esinemine näitustel. Aastast 1993 hakkas Aarne kasutama oma töödel autorimärki: nahale põletatud suured tähed LAAK, mis tähendavad Liis Aarne ja Arvo Kalviku initsiaale. Hiljem lisandus sinna alla ka konkreetse töö nimi ja valmimise aasta. Initsiaalide kohale oli kirjutatud: "Töö autorid: Aarne-Kalvik". Peale Arvo Kalviku surma säilisid initsiaalid LAAK, aga nende kohale on nüüd põletatud vaid kiri "Liis Aarne". 1995. aastal Kristjan Raua majamuuseumis avatud ühisnäituse lühiarvustuses Kultuurilehes kirjutati: "Liis Aarne kuulub 1980. aastate sisekujundajate põlvkonda, aega, mida ilmestasid artdisaini esilekerkimine, näitused "Ruum ja vorm" I — V ja "Acta '87", mis andsid võimaluse paljudele ruumikujundajatele tollases ratsionaalpraktilises keskkonnas eksponeerida oma ideid ja töid eelkõige kunstiteostena. Toona mõjusid need väljapanekud oma disaini- ja kunstikesksuses tarbimisfunktsionaalsel taustal üllatuslike ja uudsetena." Ühisloominguna sündinud unikaalmööblit, mis valdavalt oli valmistatud naturaalsest nahast, kasutades rohkeid käsitöövõtteid, kirjeldas anonüümne arvustaja "perfektse kvaliteediga" ja "postmodernistlikus laadis" objektidena, mil on "nostalgilis-müstiline, kohati aristokraatlikuna mõjuv alge". Ka kunstnik ise on oma loomingut iseloomustades rõhutanud kunstilisuse valitsemist praktilisuse üle: "Olen aastate jooksul teinud sisekujundus-projekte ja kujundanud seeriatootmise jaoks pehmet mööblit, aga mu armastus on olnud vaba looming. Mind on alati huvitanud disain kui kunst. Loomulikult saab minu istemööblil istuda, aga inimese jaoks mugava istme tegemine ei ole minu põhiteema. Võimalik, et mind peetakse seepärast ketseriks disainerite hulgas. Minu tehtud mööbel on kui asjad ise-eneses, need on vägagi enesekesksed ega ole tehtud vaikselt teenima oma peremeest.". 1980 noorte kunstnike näitus, Tallinna Kunstihoone (kõrge seljaga TOOL) 1982 noortenäitus "Inimene ja Keskkond", Tallinna Näituseväljak (komplekt HAN) 1983 noortenäitus, Tallinna Kunstihoone (tugitool KEI-II) 1984 näitus "Ruum ja Vorm IV", Tallinna Kunstihoone (diivan EGERT) 1984 noortenäitus, Tartu Kunstnike Maja (tugitool HIL) 1985 isikunäitus: Ivi-Els Schneider ja Liis Aarne-Arvo Kalvik, Tallinna Kunstisalong (diivan EIK, diivan EGERT, diivan kahe postamendiga ARTA, tugitool HAAJA) 1985 salong-näitus: Ivi-Els Schneider, Liis Aarne-Arvo Kalvik, Kaarel Kurismaa, Riia planetaarium 1986 noorte kujundajate näitus "Aeg ja Koht", Tallinna Kunstisalong (tugitool ERTON) 1987 näitus ACTA-87, Tallinna Kunstihoone (diivan JÄLJEKÜTT) 1988 noortenäitus "Ma ei ole kunagi käinud New Yorgis", Tallinna laululava all (ase TRISKELE) 1989 näitus "Tool on tool", Eesti Tarbekunsti- ja Disainimuuseum (tugitool ELEVANT) 1989 näitus "Ruum ja Vorm V", Tallinna Näituseväljak (diivan SAAGA) 1995 isikunäitus: Liis Aarne ja Arvo Kalvik LOOMING 86–95, Kristjan Raua majamuuseum Nõmmel (kolm pinki TOPU SUURED KALAD, tugitool ÖÖ, HOBUSEPEADEGA DIIVAN, maketid ja fotod töödest) 1996 näitus, Viljandi Maavalitsuse Kunstisaal (TOPU SUURED KALAD) 1996 esitlus: Liis Aarne-Arvo Kalvik ja Peeter Kuutma, Tallinna Raatuse Galerii (komplekt MUST LIND) 1997 näitus "Prototüübid", Eesti Tarbekunsti- ja Disainimuuseum, (tugitool ÖÖ, kaks pinki TOPU SUURED KALAD) 1997 Viljandi Sügisnäitus-97, Viljandi Maavalitsuse Kunstisaalis (HOBUSEPEADEGA DIIVAN) 1999 näitus "Uus, Ruum ja Vorm VI", Eesti Arhitektuurimuuseum (iste OMEGA) 2001 näitus "Sella", Eesti Tarbekunsti- ja Disainimuuseum (järid KUUSEKÄBI, VÄIKE KÄBI, SUUR JA VÄIKE RATAS) 2001 näitus "Spacetrend", Eesti Tarbekunsti- ja Disainimuuseum (järi PUNANE RIST) 2002 isikunäitus. Rene Kari maalid ja Aarne-Kalviku unikaalmööbel (A. Kalviku mälestuseks), Laste Maailm (HOBUSEPEADEGA DIIVAN, MUST LIND, ÖÖ, TOPU KALAD, OMEGA, KUU, LUMEPALLID, SUUR RATAS, ARLEKIIN, PIKLIK, PÕRGAS, OKSAD, KUUSED) 2009 isikunäitus "Lõppjaam", Hüüru mõis (KONT, KAMEE, TIGU ja PRAGULINE, MESIKÄPP, KRIIMUD, MUNAD, IO, KULDSÕRG, KUUSEKE, KILLUD, RISTI) 2016 isikunäitus "Väike maailm", Hüüru mõis (miniatuursed siidimaalid) 1992–2007 Eesti Sisearhitektide Liit 2000 Eesti Kunstnike Liit 1983 Kunstnike Liidu Noortekoondise kujunduse aastapreemia Liis Aarne. "Kunstniku lugu" Liis Aarne kodulehel". Originaali arhiivikoopia seisuga 15. september 2008. Vaadatud 4. detsember 2017. Liis Aarne ja Arvo Kalviku unikaalmööbel Kultuurileht, 8. detsember 1995 (vaadatud 4. detsember 2017) Eneken Helme. "Aarne, Liis, mööblikunstnik". // Eesti kunsti ja arhitektuuri biograafiline leksikon. Eesti Entsüklopeediakirjastus. Tallinn 1996. Lk 11–12 Liis Aarne koduleht Liis Aarne ja Arvo Kalviku unikaalmööbel. Kultuurileht, 8. detsember 1995 (näitusearvustus)